google/wiki40b huggingface dataset:
I Kathimeriní

I Kathimeriní (Η Καθημερινή) on Ateenas ilmuv üleriigiilise levikuga päevaleht.
Leht hakkas ilmuma 15. septembril 1919.
Lisaks kreekakeelsele ajalehele antakse välja ingliskeelset versiooni, mida levitatakse koostöös rahvusvahelise ajalehega International New York Times. 2. novembrist 2008 ilmub Küprosel Kathimeriní nädalavahetuse väljaanne.
Kathimerinid peetakse kvaliteetleheks ja seda on traditsiooniliselt seostatud konservatiivse maailmavaatega. 20. sajandi algul suhtus leht kriitiliselt Kreeka mitmekordsesse peaministrisse Elefthérios Venizélosesse. Sõjajärgsetel aastatel oldi Papandréou perekonna vastu.
Lehe logona kasutatakse greifi.
Valdis Laan

Valdis Laan (sündinud 16. mail 1972) on eesti matemaatik, Tartu Ülikooli algebra professor.
2015. aastast on ta Eesti Matemaatika Seltsi president.
Hurts

Extended play (EP-d)

"The Belle Vue EP" avaldati 9. juulil 2010 plaadifirmas Major Label digital download vormingus.
Poola Teises maailmasõjas

Punaarmee pealetung Idarindel

Nõukogude-Saksa Idarinde Pealetungioperatsioon Bagration käigus vabastas Punaarmee väegrupilt Nord Polotski 4. juulil ja Punaarmee jõudis välja 1939. aasta Saksamaa – NSV Liidu riigipiirile.
Minski pealetungioperatsioonis 3. Valgevene rinde väed vallutasid Leedus Vilniuse suunal, mis vallutati 13. juulil, Poola Armia Krajowa - poolt 7. juulil alustatud Vilniuse vabastusoperatsioon "Ostra Brama" suruti maha Saksa vägedega, Vilniuse hõivas seejärel Punaarmee. 
2. Valgevene rinde vägede Białystoki pealetungioperatsiooni tulemusel 5.– 27. juulil, hõivati 27. juulil Białystok Poolas. 1. Valgevene rinde väed jõudsid Lublini–Bresti pealetungioperatsiooni tulemusel Väegrupp Südukraine vastu 18. juulil – 2. augustil Vistula jõeni Ida-Poolas. 22. juulil vallutati Brodõ, 25. juulil hõivati Lublin, 27. juulil Lviv ja 28. juulil vabastati Brest.
22. juulil moodustati Poola Rahvuslik Vabastuskomitee Chełmis, kes kuulutas Poola loomise vajadust, mis ei alluks Londonis tegutsevale Poola eksiilvalitsusele. 
Järgnevalt edenesid Punaarmee väed Ida-Poolasse, 31. juulil hõivati Varssavi idaosa. Visla vasaku kaldani jõudes peatuti.
Ubuntu

Turvalisus

Ubuntu eesmärgiks on olla turvaline "väljaspool kasti". Kasutajaprogrammid töötavad vaikimisi madalate privileegidega ja ei saa rikkuda operatsioonisüsteemi ega teiste kasutajate faile. Tugevama turvalisuse jaoks kasutatakse "sudo" vahendit, et määrata administratiivsete ülesannete täitmiseks ajutised privileegid, mis võimaldavad administraatori kontol jääda lukustatuks ja aitab seega ära hoida kogenematute kasutajate tahtmatut katastroofilist süsteemi muutumist või turvaaukude avamist. Enamik võrguportidest on vaikimisi suletud, et vältida häkkimist. Sisseehitatud tulemüür võimaldab lõppkasutajatel kontrollida juurdepääsu süsteemile. Tulemüüri konfigureerimiseks on saadaval ka graafiline kasutajaliides (GUI). Ubuntu kompileerib oma pakette, kasutades selleks kompilaatori GCC funktsioone, nagu PIE ja puhvri ületäitumiskaitse, mis suurendavad oluliselt turvalisust. Ubuntu toetab ka kogu ketta krüpteerimist ning kodu- ja erakataloogide krüpteerimist.

Jagamine

Ubuntut saab alla laadida ISO failina, mis mahub ühele DVD-le või vähemalt 1 GB mahutavusega USB-kettale. Kõik versioonid, alates 4.10-st, on tasuta kättesaadavad Ubuntu kodulehelt. Ubuntut paigaldamine on kiire protsess.
Alates versioonist 6.06 LTS on Ubuntu CD täitnud nii live CD kui ka paigaldusketta rolli. See laserketas käivitab kõikide võimalustega töölaua, mis lubab kasutajal näha, kas tema riistvara on ühilduv, ja proovida saadaolevaid programme. Samuti saab CD abil paigaldada Ubuntut kõvakettale, kasutades Ubiquity rakendust, mis jätab alles Live töölauas loodud dokumendid. Lisaks on saadaval alternatiivne paigaldusketas, mis kasutab tekstirežiimis olevat Debiani paigaldajat. See on suunatud väiksema jõudlusega arvutitele, halduritele, kes paigaldavad Ubuntut mitmele arvutile korraga, ja keeruliste partitsioonimiste tarbeks.
Live CD sisaldab ka Windowsi tasuta ja vaba lähtekoodiga programmide kollektsiooni. Nendeks on näiteks Mozilla Firefox, Mozilla Thunderbird, AbiWord, Blender ja ClamAV, mis on ette valmistatud OpenCD projekti raames. Neid saab paigaldada Windowsi keskkonnas, kui CD on sisestatud.
Väljalasked jagunevad kaheks: ühed on mõeldud laua- ja sülearvutitele, teised serveritele. Laua- ja sülearvutite versioon on saadaval x86 ja x86-64 protsessoriga arvutitele. Serveri versioon on saadaval mõlemale platvormile ja SPARC-ile ning sellest ei ole Live CD versiooni (seda saab paigaldada ainult tekstirežiimis paigaldusprogrammiga).
Õpetus kuidas Ubuntut USB pulgage panna https://tutorials.ubuntu.com/tutorial/tutorial-create-a-usb-stick-on-windows#0

LoCos

Et jõuda kasutajateni, kes on vähem tehnilised, ja edendada vaistu keskkonnast, on selle jaoks kohalikud kogukonnad, paremini tuntud kui LoCos, kogu maailmas. Alguses oli igal riigil oma LoCo meeskond. Kuid mõnes piirkonnas, eriti USAs ja Kanadas, võib iga riik või provints luua oma meeskonna. LoCo nõukogu kiidab meeskonnad oma jõupingutuste abil üles aidata Ubuntu arendamisel või reklaamimisel.
Cīrava mõis

Cīrava mõis (Cīravas muiža) on mõis Lätis Aizpute piirkonnas Cīrava vallas Cīravas. Saksa keeles Zierau.
Cīrava mõis sai alguse 1752. aastal Manteuffelite pere jahilossina. Hiljem kujunes sellest tõeline mõis, mis jäi võõrandamiseni Manteuffelite valdusse. Hiljem asus seal metsanduskool, seejärel majanduskool.
Mõisa peahoone rajati 1860. aastatel uusgooti stiilis. Algne interjöör on suures osas säilinud.
Kõrvalhoonetest on säilinud mõisavalitseja maja, tallid, moonakamaja. Mõisakompleksi osana rajati ka Cīrava luteri kirik.
Pargi planeerimist alustati 19. sajandil. Vaid 7-hektarilisse parki on siiski mahutatud saartega tiigid. Pargi rajamisel oli suur osa Georg Kuphaldtil. Praegu hoolitseb pargi eest kool.
Maria Köster

Maria Köster (6. jaanuar 1902 Kihnu – 20. märts 2007 Kihnu) oli eesti pikaealine, läbi aegade vanim kihnlane. Saarel oli ta tuntud kui Luha Mari.
22-aastaselt abiellus ta 12 aastat vanema leskmehega, kellel oli juba kolm last, ja asus elama Lemsi küla Luha tallu, kuhu jäi surmani. Abielust sündis poeg Jaan ja väiksena surnud tütar.
1946. aastal oli ta pikalt Pärnu haiglas. Samal ajal suri mees Gustav.
Tema ärasaatmine toimus Kihnu õigeusu kirikus ning ta maeti Kihnu kalmistule abikaasa kõrvale.
Ta sai postuumselt Kihnu valla aukodaniku nimetuse.
Karlever

Karlever (ka Carlever) oli Tartu piiskopkonna vasallisuguvõsa.

Ajalugu

Suguvõsa päritolu on teadmata. 1385. aastal on mainitud Rakveres Henneke Karleveri (suri pärast 1390) linna foogtina (Vogt des Weichbilds zu Wesenberg). 1417. aastal esineb allikais Claus Karlever. Ilmselt tema poeg oli Lubbrecht Carlever, kes müüs oma abikaasa nõusolekul 1445. aastal Tartu piiskopkonnas Võnnu kihelkonnas talle kuulunud Tammepee mõisa, küla ja Kalenso heinamaa. Võimalik, et suguvõsale kuulus ka Ropka, kuna seda tunti hiljem Karlevere nime all.
Raamatupidamine

Raamatupidamisregistrite pidamine

Raamatupidamisregistrite pidamine on mistahes tahes kandjatel (raamatutes, kaartidel, perfolintidel, raamatupidamisprogrammides, magnetketastel, CD-del, jms) arvestus- ehk raamatupidamisregistrite pidamise süsteem. Nimetatud süsteem peab tagama majandusüksuse tegevuse kohta aktuaalse, olulise, objektiivse ja võrreldava informatsiooni saamise lähtudes Eesti heast raamatupidamistavast.
Majandustehinguid kirjendatakse kahekordse kirjendamise põhimõttel debiteeritavatel ja krediteeritavatel kontodel. Raamatupidamise algdokument on majandustehingu toimumist kinnitav kirjalik tõend. Elektroonilisel kujul säilitatavaid algdokumente peab olema võimalik kirjalikult taasesitada.
Raamatupidamiskohustuslane on kohustatud koostama raamatupidamise sise-eeskirja, mis kehtestab raamatupidamise kontoplaani koos kontode sisu kirjeldusega ning reguleerib muu hulgas majandustehingute dokumenteerimist ja kirjendamist, algdokumentide käivet ja säilitamist, raamatupidamisregistrite pidamist, tulude ja kulude kajastamist kasumiaruande kirjetel, varade ja kohustuste inventeerimist, raamatupidamiskohustuslase kasutatavaid arvestuspõhimõtteid ja informatsiooni esitusviisi, aruannete koostamise korda, arvutitarkvara kasutamist raamatupidamises ning raamatupidamise korraldamisega ja sellega kaasnevate sisekontrolli meetmete rakendamisega seotud asjaolusid. 
Raamatupidamist võib teostada kas kassapõhiselt või tekkepõhiselt. Kassapõhine arvestus on majandustehingute kajastamine vastavalt majandustehinguga seotud raha laekumisele või väljamaksmisele. Tekkepõhine arvestus on majandustehingute kajastamine vastavalt majandustehingu toimumisele, sõltumata sellest, kas sellega seotud raha on laekunud või välja makstud. Aruande koostamisel tehakse reguleerimis- ja lõpetamiskanded, mis võimaldavad määrata aruandeperioodi tulud ja kulud.

Raamatupidamise aastaaruande periood ja esitamine

Raamatupidamiskohustuslik majandusüksus on vastavalt kehtivale raamatupidamise seadusele (2002) kohustatud raamatupidamise aastaaruande koostama iga lõppenud majandusaasta kohta). 
Alates 2010. aasta 1. jaanuarist tuleb Eestis Äriregistrile raamatupidamise aastaaruanne esitada elektrooniliselt. Elektrooniline raamatupidamise aastaaruanne põhineb Eesti jaoks välja töötatud XBRL-taksonoomiatel.
Põhjaneitsi

Põhjaneitsi on 1980 valminud Raimo Kangro ja Andres Valkoneni rokkooper. Ooper kanti esimest korda ette 1981 Vanemuise teatris ja selles osalesid sümfooniaorkester ja rokkansambel. Esietendusel oli rokkansambliks Fix, mille solist oli Silvi Vrait. See rokkooper oli Eesti esimene sellelaadne teos.
Ooperi libreto kirjutasid Kārlis Skalbe muinasjutu ainetel Andres Jaaksoo ja Leelo Tungal.
Tobin Bell

Tobin Bell (sündinud Joseph H. Tobin, Jr.; 7. august 1942 New Yorgis) on USA filmi- ja televisiooninäitleja.
Ta on ainus näitleja, kes on mänginud kõigis filmisarja "Saag" seitsmes filmis.
A-Rosa Mia

Tehnilised andmed

Laev on 124,5 m pikk ja 14,4 m lai. Tema süvis on 1,47–1,87 m ja laev ulatub veepinnast 6,96 m kõrgemale. Kõrge veeseisu korral võib see tekitada probleeme sildade alt läbipääsemisega, aga kui roolikamber ja varikatus maha monteerida, siis laeva kõrgus väheneb. Laeva veeväljasurve on 1850 tonni.
Laeval on 4 tekki, 100 kajutit ja 242 reisijakohta. Laevaperes on 50 liiget.
Laeval on kaks MTU peamasinat võimsusega 0,8 MW, koguvõimsus on 1,6 MW. Sõuseadme moodustavad 2 Schotteli põtkurit, mida käitab diiselmootor võimsusega 220 kW. Elektrisüsteemi toidet juhitakse 3 MAN-i diiselgeneraatori abil, millest igaühe võimsus on 380 kW. Lisaks on laeval Deutzi varugeneraator võimsusega 37 kW.

Laeva sisustus

Laeval on 100 neljatärnikajutit. Kõik need on kahekohalised ja nende pindala on 14,5–16,5 m². Kõigis kajutites on konditsioneer, dušš, kahekohaline voodi, seif ja lameekraanteler. Keskmisel tekil on 48 kajutil rõdu. Alumisel tekil on 42 tagumises kajutis lisadiivan. Kaks alumist tekki on ette nähtud üksnes puhkekohaks reisijatele ja laevaperele.
Ülemisel tekil on vööri eesosas klaasist seintega puhkesaal, kus on baar ja lava. Sellest tagapool asub tervise- ja heaolukeskus, kus on massaažiruum, jõusaal ja kaks sauna. Laeva keskosas on sissepääsu lähedal kauplus. Laeva restorani taga on lahtine ahtritekk. Lahtisel tekil roolikambri taga on bassein, päevitamisala, puttamise griin golfimängijate jaoks ja grillimiskoht. Osa lahtisest tekist on kaetav päikesepaneelidega.
Leningradi blokaad

Saksa sõjaväe väed ja väejuhid

Saksa vägedest sõdisid piirkonnas Wehrmachti väegrupp Nordi 16. ja 18. armee ning 4. tankiarmee. Väegrupi juhtideks olid kindralfeldmarssal Wilhelm Ritter von Leeb (1941–jaanuar 1942),kindralfeldmarssal Georg von Küchler (1942–1944) ja kindralfeldmarssal Walter Model (1944).
Pärast 4. tankiarmee suunamist Väegrupp Mitte käsutusse 1942. aasta jaanuaris, asetses 18. armee Leningradi rinde piiramisrõnga perimeetril ning 16. armee Volhovi rindel. Oranienbaumi piirkonnas Punaarmee 8. armee vägedest moodustunud Oranienbaumi kotti tõkestas Saksa 18. armee XXVI armeekorpus. Rindevägede tagalajulgestusteenistuses kasutati peale Saksa julgestusdiviiside ka Eestis vabatahtlikest formeeritud julgestusgruppe.

Soome väeosad ja väejuhid

Soome väed alustasid koos Teise maailmasõja algusega sõjategevust NSV Liidu vastu eesmärgiga tagasi vallutada NSV Liidu poolt Soomelt Talvesõjas okupeeritud piirkonnad. Sõjategevuse algetapil vabastasid Soome väed NSV Liidu okupeeritud alad ning jõudsid välja 30 km kaugusele Leningradi kesklinnast, kuid edasist otsest sõjategevust Leningradi linna vallutamiseks nad ei teostanud, vaid olid linna piiramisrõnga idapoolse piiramisrõnga liinil.
Soome vägede ülemjuhataja oli Soome marssal Carl Gustaf Emil Mannerheim.

Linnaelanike olukord

Leningrad sattus piiramisrõngasse 1941. aasta septembris. Maa poolt piirasid Saksa, Soome ja Hispaania (250. hispaania vabatahtlike divisjon). Raskeim periood oli blokaadi esimesel aastal. Linnainimesed nälgisid, surid äkksurma. Leiba jagati novembris ja detsembris päevas 125–200, kaitsetööstuses töötavatele 400–500 grammi. Iga päev veeti tänavalt sadakond surnukeha. Blokaadi jäänud linna varustati lünklikult toiduainete, kütuse ja teiste vajalike elutarvetega. Inimesed külmusid kütmata korterites. Toiduaineid tarnida ja inimesi ohtlikest oludest välja viia sai üksnes linnast kirdes asuva Laadoga järve kaudu. 
Ainsat ühendusteed Nõukogude tagalaga nimetati Elu teeks. Linna kogunes koos evakueerunute ja sõjapõgenikega u 3,8 miljonit inimest, kellest 1,2 miljonit olid naised ja lapsed. Arvatakse, et esimesel blokaadiaastal jõuti linnast evakueerida 0,55 ja suri 0,78 miljonit inimest. Kogu blokaadi jooksul hukkus hinnanguliselt 0,8–1,5 miljonit inimest.
Alfonso X

Alfonso X Tark (Alfonso el Sabio, ka Alfonso Astronoom; 23. november 1221 – 4. aprill 1284) oli Kastiilia kuningas alates 1252 ja Saksa kuningas alates 1257. 
Mõned Saksa vürstid valisid Alfonso 1257 Saksa kuningaks, kuid tal polnud laiemat toetuspinda, tema tiitel jäi vaid sümboolseks. Tema katsed Saksamaa kuningriigis reaalset võimu kehtestada kukkusid läbi.

Kirjandus ja muusika

Alfonso X on pälvinud kuulsuse kunstide toetajana, tema õukonnas õitses kirjandus- ja muusikaelu. Tema kuningakojas ja tema eestvõtmisel pandi kokku "Cantigas de Santa Maria", keskaegses galeegi keeles kirjutatud ja neitsi Maarjale pühendatud laulukogumik. Mõned uurijad omistavad Alfonsole osa laulude autorsuse, mis võib olla vaieldav, aga kindlasti tõi ta žanrina kasutusse trubaduurilauluga sarnaneva religioosse sisuga cantiga.
Andrée polaarekspeditsioon aastal 1897

Salomon August Andrée ekspeditsioon õhupalliga põhjapoolusele algas 11. juulil 1897 ja lõppes sama aasta oktoobris kolme osavõtja: Salomon August Andrée, insener Knut Frænkeli ja fotograaf Nils Strindbergi surmaga. Meeste viimane laager avastati alles 33 aastat hiljem. 
19. sajandi teist poolt loetakse tihti polaarretkede kangelaste ajastuks. Põhja- ja lõunapooluse eemalepeletavad alad pakkusid julgusele ja tehnilistele saavutustele väljakutset. Andrée plaanid sobivad seepärast oma loomult sellesse aega. Ta tahtis oma õhupalliga Svalbardist alustada ja lennata siis üle Põhja-Jäämere kuni Beringi väinani, et Alaskas, Kanadas või Venemaal maanduda. Eesmärgiks oli mööduda põhjapoolusest nii lähedalt kui võimalik.
Vladimir Paavel

Vladimir Paavel (19. veebruar 1900 Tarvastu – 16. aprill 1958 Neuss) oli eesti tehnikateadlane.

Haridus

Vladimir Paavel sündis kooliõpetaja perekonnas. Ta õppis Tallinna Peetri Reaalkoolis ja Riia Peetri Reaalkoolis ning lõpetas aastal 1917 Tartu Reaalkooli. Astus seejärel Petrogradi Teedeinstituuti, sealt Tallinna Tehnikumi, sealt omakorda Karlsruhe Tehnikaülikooli, mille lõpetas aastal 1925.

Teaduskraad ja kutse

Teaduskraad: dr. techn., "Berechnung von Brunnengalerien mit Heberleitungen" 1947 (Braunschweigi Tehnikakõrgkool).

Teenistus

Vladimir Paavel võttis osa Vabadussõjast. Töötas aastatel 1925–1935 Saksamaal ehitusfirmades, osales Maini alamjooksu ümberkanaliseerimisel ning Berliini allmaaraudtee põhjavete tõrjesüsteemi rajamisel ja juhatas Lissabonis veevärgi ehitamist. Tartu Ülikooli tehnikateaduskonna erakorraline professor 1935–1936.Tallinna Tehnikaülikoolis 1936–1940: veemajanduse ja vesiehitiste professor 1936–1940; vee-ehituse/vesiehitiste ja aluspõhjamehaanika laboratooriumi juhataja; ehitusosakonna juhataja 1936–1938; prorektor 1938–1940.
1940. aasta suvel oli Vladimir Paavel teaduskomandeeringul Berliinis ja Eestisse ei naasnud. Saksamaal oli ta Balti Ülikooli rajajaid Hamburgis, professor ja prodekaan 1945–1949.

Teadustöö põhisuunad

Veemajandus ja hüdraulika, vesiehitised.

Teaduskorralduslik tegevus

Vladimir Paaveli algatusel rajati ja sisustati Tallinna Tehnikaülikoolis vesiehitiste laboratoorium, mis võimaldas uurida hüdraulika seaduspärasusi hüdroehitistel ja vesiehituse aktuaalseid probleeme. Tallinna Tehnikaülikooli peahoonesse Koplis ehitati Vladimir Paaveli algatusel 6-meetrine hüdrotehniline renn.
Tundes suurte ehituskavade koostamise ja rakendamise tavasid Lääne-Euroopas, pidas ta vääraks Eesti praktikat anda ehitustöid välja vähempakkumisel. Ta pidas tähtsaks tulevastes insenerides elujaatava töökultuuri kujundamist, tagamaks rahvuse omakultuuri säilimist.
Insenerikoja ehitussektsiooni liige 1935–1940; Loodusvarade Instituudi liige 1938–1940; juhtis komisjoni, mis tegeles arhitektuuri eriala avamise ettevalmistamisega Tallinna Tehnikaülikoolis 1939–1940.
Osales 1937. aastal rahvusvahelisel sildade ja kõrgehitiste ühingu II kongressil Berliinis, oli tegev Läänemere maade hüdroloogide konverentside korraldamisel.
Pärast Teist maailmasõda töötas algul hüdroloogia konsultandina PreussAG-s Hannoveris. 1947. aastal esitas oma doktoritöö Braunschweigi Tehnikaülikooli ja oli samal ajal ka tegev Balti Ülikoolis.Korp! Rotalia vil, Rotary klubi liige.

Tunnustused

Valgetähe III klassi teenetemärk.
Vladimir Turtšinski

Vladimir Jevgenjevitš Turtšinski (vene keeles Владимир Евгеньевич Турчинский; 28. september 1963 Moskva – 16. detsember 2009 Noginski rajoon, Moskva oblast) oli vene tele- ja raadiosaatejuht, näitleja, sportlane ja ettevõtja.
Peeter Kreitzberg

Poliitiline tegevus

Kuulus Eesti Keskerakonda aastatel 1994 kuni 2004. Alates 1996 oli Keskerakonna Tallinna abilinnapea kuni 1999. aastani. Kuulus Vihula vallavolikogusse 1999–2002. Aastal 1995 oli kultuuri- ja haridusminister. Alates 1999 oli Keskerakonna fraktsioonis IX Riigikogus kuni aastani 2003 ja ka riigikogu aseesimees. Alates 2001 oli X Riigikogus kuni aastani 2005 ja aseesimees 2003 kuni 2005. Aastal 2001 kandideeris Keskerakonna poolt Eesti Vabariigi presidendi ametikohale ja jõudis koos kolme kandidaadiga ka valimiskogusse, kus kaotas Arnold Rüütlile. Samaaegselt kuulus ka Tallinna Linnavolikogusse 2003–2005. Alates 2005. aastast oli ta Sotsiaaldemokraatliku Erakonna liige. Ta oli XI ja XII Riigikogu liige.
Jomo Kenyatta rahvusvaheline lennujaam

Jomo Kenyatta rahvusvaheline lennujaam (IATA: NBO, ICAO: HKJK) on rahvusvaheline lennujaam Nairobis Keenias. Lennujaam asub umbes 15 kilomeetrit Nairobi kesklinnast. Lennujaam on nimetati Keenia esimese presidendi ja peaministri järgi, Jomo Kenyatta. 2016. aastal läbis lennujaama 7 039 175 reisijat. Lennujaamast saab lennata rohkem kui 50 riiki.
AS Õhtuleht Kirjastus

AS Õhtuleht Kirjastus on Eesti üks suuremaid meediaettevõtteid, mille tooteportfellis on ajalehed, ajakirjad, veebiportaalid ja ristsõnad.
Õhtuleht Kirjastus koondab enda alla senise SL Õhtuleht AS-i väljaanded ning Ajakirjade Kirjastus AS-i ümberkorralduse tulemusel liidetud ajakirjad. Ettevõte annab välja Eesti suurima tiraažiga päevalehte Õhtuleht ning nädalalehte Linnaleht. Tooteportfellis on veebiportaalid Õhtuleht, Vecherka ja Toidutare. Samuti kirjastab Õhtuleht Kirjastus paljusid ajakirju nagu näiteks Naisteleht, Kodukiri, Nipiraamat ja Ristiku ristsõnad.
Ettevõttes töötab üle 200 töötaja. AS Õhtuleht Kirjastus kuulub võrdsetes osades Ekspress Grupile ja Alexelale.
Pollinoos

Pollinoos ehk õietolmuallergia ehk heinapalavik (tuntud ka kui hooajaline allergiline riniit) on allergilise riniidi vorm, mida põhjustab ülitundlikkus (allergia) puude ja teiste taimede õietolmu suhtes ning mis liigitatakse hingamisteede põletike hulka.
Tavalisemateks pollinoosi põhjustajateks (allergeenideks) on sarapuu-, lepa- ja kasetolm. Allergilist reaktsiooni võib tekitada ka tamme, võilille, aasataimede (timut, kerahein, aruhein, raihein, rebasesaba, nurmikas, luste) ja kõrreliste (rukis, nisu) õietolm. Hilissuvel ja varasügisel on pollinoosi põhjustajateks umbrohtudest puju, koirohi ja malts ning sügislilledest astrid, krüsanteemid jm. 
Haigushoo esimesed tundemärgid on tavaliselt aevastamine, tilkuv nina ja vesised silmad. Sümptomite püsides võib tunda anda ka kipitav kurk.  Õitolm võib limaskestale sattudes põhjustada allergilisel inimesel silmapõletikku, nohu, hingamisraskust, nahalöövet või seedetraktikaebusi.

Diagnoos

Heinapalaviku esimesed sümptomid võivad avalduda lapse-, puberteedi- või täiskasvanueas. Diagnoosimisel lähtutakse haiguse eelloost ehk anamneesist, millest selguvad patsiendi tüüpilised sümptomid ehk haiguspilt ja kaebuste ilmnemine teatud taimede õitsemise ajal. Abiks on õietolmukalender.
Allergiatekitaja tuvastatakse allergiatestiga. Tulemusest võib kasu olla spetsiifilise vaktsiini valmistamisel, mis aitab vähendada allergikute ülitundlikkust. Perekonnas varem esinenud ekseemid või astma on pärilikkuse kaudu seotud ka heinapalavikuga.
Madisseia

"Madisseia" on teater NORA 2012. aasta suve lõpus valminud lavateos, autoriks ja lavastajaks Janno Puusepp. Lavastuse valmimise protsessi iseloomustab improvisatsioon, mistõttu lõid nii tekstilise kui ka sisulise poole loomises kaasa teater NORA trupi liikmed, kes proovides osalesid. "Madisseia" lavastusest on valminud ka videoreportaaž ning ühe osalise poolt kokkuvõtlik blogipostitus.

Sisu

Tükk ise räägib tavalisest noormehest, Madis Tilgametsast, ning tema igati reaalsena tunduvatest (kuid siiski fiktsionaalsetest) eluseiklustest vahetult pärast ülikooli lõpetamist. Esimese takistusena tabab Madist töö leidmine tänapäevastes majandustingimustes ning loomulikult ei jää puudutamata ka sellised teemad nagu armastus (antud juhul karm ja rusikaga lajatav), laste kasvatamine (k.a. abort) ning liigne alkohol. Madisseia edu seisneb ilmselt selles, et läbivad teemad on ikkagi seks ja vägivald ning klišee kogemus näitab, et need müüvad alati. Siiski ei tule need kaks märksõna teoses otsejoones välja, vaid kajastuvad meie igapäevaste probleemide taustalugudena. Olles etenduse ajal publiku ilmeid jälginud, olen teatud stseenide ajal näinud nii inimesi kõveras naermas kui ka samal ajal nende kõrval teisi suurte silmadega veidi hirmunult laval toimuvat jälgimas. See on ilmselgeks viiteks, et Madisseias käsitletav temaatika on mõne jaoks raske reaalsus ning teise jaoks koomiline elukogemus. Kokkuvõttes võib öelda, et Madisseia puhul on tegu kergelt improvisatoorse tragikomöödiaga, mida ülikoolieelikud saavad võtta näitena elust enesest ning vanem publik meenutusena oma ülikooliajast ning kuidas see oleks võinud tänapäeval teisiti kujuneda.
Blekinge vapp

Blekinge vapp on Rootsi Blekinge ajaloolise maakonna ning praeguse Blekinge lääni vapp.
Sinisel vapikilbil on kuldne tammepuu, mille tüve ümber on kolm kuldset krooni.
Maakonnavapil, on vapikilbi kohal hertsogikroon. Läänivapil ei ole hertsogikrooni, kuid läänivalitsus võib vapil kasutada kuningakrooni.
Blekinge oli Skånelandi maakondadest teadaolevalt ainus, millel oli härad'itele ühine pitser. Sellel oli lehtedega kaunistatud küngas, mis kõrgus lainetest ning oli kroonitud krooniga. Vapi värvid pole teada. On arvatud, et vapikilp oli sinine, lained vaheldumisi sinised ja valged ning kroon kuldne. Anders Thiseti arvates oli vapikilp punane ja küngas roheline.
Pärast Blekinge üleminekut Rootsile Roskilde rahuga 1658 võeti Karl X Gustavi matuste puhul 1660 kasutusele praegune vapp, mille aluseks oli üks 15. sajandi pitser. Kolm krooni tüve ümber tähistavad Rootsi võimu.

Teised vapid

Blekinge härad'ite ja linnade vappidest on keskajast teada ainult kaks: Medelstadi ja Elleholmi vapp. Mõlemal on püha Laurentiuse röst.
Onu Bella paradiis

"Onu Bella paradiis" on Onu Bella 1993. aasta album.
Kasutatud Bad Boys Blue, Boney M.-i, Edelweissi ja Madonna muusikat.
Kujundaja Riho Raie, fotograaf Toomas Sula.